Szegedi Tudományegyetem

A **Szegedi Tudományegyetem** (röviden: **SZTE**) – Universitas Scientiarum Szegediensis / University of Szeged – Magyarországon, Szeged városában működő, közfeladatot ellátó, közérdekű vagyonkezelő alapítvány által fenntartott felsőoktatási intézmény. A korábbi szegedi József Attila Tudományegyetem (JATE), a Szent-Györgyi Albert Orvostudományi Egyetem (SZOTE), a Szegedi Élelmiszeripari Főiskola (SZÉF), a Juhász Gyula Tanárképző Főiskola (JGYTF), a Liszt Ferenc Zeneművészeti Főiskola Szegedi Konzervatóriuma és a Hódmezővásárhelyen működő Mezőgazdasági Főiskola összevonásával alakult meg 2000. január 1-jén. A Szegedi Tudományegyetem szenátusának 2007. júliusi határozata értelmében jogelődje az 1581. május 12-én Báthory István által alapított kolozsvári katolikus egyetem.

Az SZTE világszerte legismertebb kutatója Szent-Györgyi Albert, aki a biológiai égés folyamatával kapcsolatos felfedezéseiért, különösen a C-vitaminnal és fumársav katalizátorral végzett kutatómunkája elismeréseképpen 1937-ben nyerte el a Nobel-díjat. 2020-ban a Dékáni Kollégiuma döntése értelmében a Szegedi Tudományegyetem egy állandó jelzőt kap: *„Szent-Györgyi Albert egyeteme”*.

Az SZTE korábbi hallgatói közül világhírű lett Karikó Katalin kutatóbiológus, biokémikus, a szintetikus mRNS alapú vakcinák technológiájának szabadalmaztatója. A Covid19-pandémia kezelésében kulcsszerepű tudóst díszdoktori címmel tüntette ki alma matere 2021-ben.

A HVG 2021-es felsőoktatási rangsora szerint a Szegedi Tudományegyetem a 2. legjobb egyetem Magyarországon.

## Az egyetem címere

A címerpajzs álló, hegyestalpú pajzs, felső részében Klebelsberg Kuno címeréből átvett aranyozott griff helyezkedik el, az aranyozott fáklya a tudományokra utal. A kapubástya Kolozsvár címeréből került a jelképbe utalva arra, hogy a Szegedi Tudományegyetem a kolozsvári egyetem jogutóda. A körirat *„Universitas Scientiarum Szegediensis”.* (SzMSz 1.7.)

## Története

### A Báthory-egyetem (1581–1605)

Az egyetem története 1581-ig nyúlik vissza, Báthory István (1571–1586) erdélyi fejedelem, lengyel király és litván nagyherceg 1581. május 12-én Vilniusban kiadott alapítólevelében kétkarú – bölcsészet és hittudományi fakultással rendelkező – katolikus egyetem felállításáról intézkedett a jezsuiták 1579-ben létesített kolozsvári kollégiuma keretei között. Az akadémia 1585-től a bölcsészet terén egyetemi szintű képzést biztosított, de beindult a magas fokú teológiai oktatás is. 1598-tól már tanszéki keretek között folyt az oktatás, amit egy a korában igen kiemelkedő könyvtár is segített. Ebben az időben magyar nyelvterületen ez az akadémia volt az egyetlen felsőfokú iskola, az intézmény megkapta az egyetemi tudományos fokozatok adományozásának a jogát. Ezt a kollégiumot a szegedi egyetem jogelődjének tekinti.

### A kolozsvári jezsuita akadémia (1698–1773)

A török kiűzése után 1698-ban Habsburg támogatással újra megnyílt a kolozsvári akadémia. Mária Terézia királynő 1753-ban a kolozsvári jezsuita akadémiát birodalmi egyetemnek ismerte el, és engedélyezte számára az universitas cím használatát.

### A négykarú egyetem kísérlete (1774–1784)

A négy egyetemi kar, mely az újkorban az egyetemi oktatás teljességét jelentette, Mária Terézia idejétől működött, számuk állami kezdeményezésre bővült. A Filozófiai (Bölcsészeti) Kar és a Teológiai (Hittudományi) Kar mellett 1774-ben Jogi Kar létesült, 1775-ben pedig beindult az első orvosi tanszék tevékenysége is, amely az Orvosi Kar alapját jelentette. Az 1777-es Ratio Educationis nyomán azonban a kolozsvári egyetem fejlesztése leállt. Az egyetemet 1784-ben II. József akadémiai líceummá minősítette vissza.

### A kolozsvári Tudományegyetem (1872–1919)

1872-ben alapították meg a Kolozsvári Tudományegyetemet, vagyis az intézmény visszanyerte egyetemi státusát. A kor európai mintáját követve ismét négy kar szerinti fölépítésű lett az intézmény: bölcsészet-, nyelv- és történettudományi; jog- és államtudományi; matematikai- és természettudományi, valamint orvostudományi fakultás jött létre. 1872. november 11-én megkezdődött a tanítás az Osztrák-Magyar Monarchia második egyetemén, s ennek emlékére tartják ma is e napon az Egyetem Napját. Az egyetem látogatottsága a 20. század elején körülbelül Torino, Lyon és Bordeaux egyetemeinek hallgatói létszámával feleltethető meg.

A kolozsvári egyetem 1881-ben vette föl Ferenc József nevét. Alapító oklevelét 1897-ben kapta meg, regionális oktatási központból országos kisugárzású intézménnyé vált. A Ferenc József Tudományegyetem történetében az első világháború hozott tragikus fordulatot. Kolozsvár 1918 decemberében román katonai megszállás alá került. 1919. május 12-én a román katonaság elfoglalta az egyetemet is, majd a rektori hivatal élére a román tanszék professzorát nevezték ki. A cél a kolozsvári román egyetem megszervezése volt, amely 1920-ra állt fel.

### A kolozsvári egyetem Szegeden (1921–1940)

1921-ben a Ferenc József Tudományegyetem Szegedre költözött. 1921. október 9-én nyitották meg az első szegedi tanévet. Mindez jogilag a kolozsvári egyetem keretein belül történt, mivel nem új egyetemalapításról volt szó. Az egyetem szervezeti fölépítésében sem következett be változás, négy karral működött tovább. Az egyetem központi épülete a Dugonics téren eredetileg reáliskola volt, majd a szegedi ítélőtábla kapta meg az épületet. Trianon után a Kolozsvárról menekített egyetem lelt benne otthonra. Klebelsberg Kuno kultuszminisztersége alatt (1922–1931) kiemelkedő fejlesztésekhez jutott az egyetem. Ez idő alatt épültek föl (1926–1929 között) a Tisza-parti klinikák, valamint a Dóm téren álló épületegyüttes. Itt a tudományok, a katolikus egyház és a város kapcsolatát építészetileg is kifejező módon találtak otthonra a különböző kutatóintézetek és az egyházi oktatás.

### A Horthy Miklós Tudományegyetem (1940–1944)

1940-ben az egyetem egy parlamenti határozat értelmében kettévált: a Ferenc József Tudományegyetem egy része visszaköltözött korábbi székhelyére, Kolozsvárra. A Szegeden maradt nagyobb intézményrészből jogilag új egyetem, a Horthy Miklós Tudományegyetem létesült. Első rektora Szent-Györgyi Albert Nobel-díjas tudós lett.

### A szegedi egyetemek (1945–1999)

A szovjet csapatok 1944. október 11-én foglalták el Szegedet. Az egyetem nevéből töröltették Horthy Miklós nevét, így az intézmény 1945-ben a Szegedi Tudományegyetem nevet vette föl. 1951-ben az Orvosi Egyetem különvált az anyaintézménytől. A másik három kar Szegedi Tudományegyetem néven működött tovább. A szocialista diktatúra évtizedeiben megszűnt az egyetemi autonómia, a tanszabadság elsorvadt. Ezt a diktatúrát elutasított a szegedi egyetemi ifjúság: 1956. október 16-án létrehozta saját, párttól független szervezetét, a Magyar Egyetemisták és Főiskolások Szövetségét (MEFESZ). A szegedi egyetemisták követeléseiket pontokba foglalták, amelyek eljutottak az ország különböző egyetemeire, ezt követően pattant ki az 1956-os forradalom szikrája.

1962-ben az egyetemet József Attila után (JATE), 1987-ben az orvosegyetemet pedig Szent-Györgyi Albertről nevezték el.

### A Szegedi Tudományegyetem (2000–)

2000–ben Szegedi Tudományegyetem néven egyesítették a szegedi és hódmezővásárhelyi felsőoktatási intézményeket: József Attila Tudományegyetem (JATE), Szent-Györgyi Albert Orvostudományi Egyetem (SZOTE), Juhász Gyula Tanárképző Főiskola (JGYTF), Szegedi Élelmiszeripari Főiskola (SZÉF), a Liszt Ferenc Zeneművészeti Főiskola Szegedi Konzervatóriuma, a Hódmezővásárhelyen működő Mezőgazdasági Főiskola. Az integráció útján létrejött Szegedi Tudományegyetemnek napjainkban 12 kara van: az Állam- és Jogtudományi, a Szent-Györgyi Albert Orvostudományi, a Bölcsészet- és Társadalomtudományi, az Egészségtudományi és Szociális Képzési, a Fogorvostudományi, a Gazdaságtudományi, a Gyógyszerésztudományi, a Juhász Gyula Pedagógusképző, a Mérnöki, a Mezőgazdasági, a Természettudományi és Informatikai, valamint a Bartók Béla Művészeti Kar. 2021. augusztus 1-je óta a Szegedi Tudományegyetem közfeladatot ellátó, úgynevezett „közérdekű vagyonkezelő alapítvány által fenntartott” felsőoktatási intézmény.

### Az egyetem nevének változásai

 Fájl:József Attila-emlékszobor (Varga Imre, 1964), Szeged-ja-1.jpg

## A világ egyetemeinek és a magyarországi egyetemek rangsorában

Az SZTE a világ legjobb 200 egyeteme közé került a Times Higher Education Emering Economies 2021. évi rangsorában. Az SZTE a Quacquarelli Symonds (QS) 2021-ben nyilvánosságra hozott felsőoktatási intézményeket rangsoroló listája szerint Magyarország legjobb egyeteme, a világrangsorban pedig az 551-560. helyen áll. A szegedi egyetem a hazai felsőoktatási intézmények közül elsőként szerepelt a UI GreenMetric Ranking of World Universities toplistáján, a világrangsorban jelenleg a 74. legzöldebb felsőoktatási intézmény. Már több mint egy évtizede szerepel a sanghaji Jiao Tong Egyetem által évente elkészített felsőoktatási toplistán: az Academic Ranking of World Universities 2021 ranglistán az utóbbi évekhez hasonlóan a 601-700. helyre rangsorolták. Ezzel az eredménnyel az SZTE Magyarországon holtversenyben az első. A felsőoktatási intézmények magyarországi rangsorában az ELTE után a második legnépszerűbb az SZTE, a 2020-as felvételin több mint 6400 hallgató kezdhette meg tanulmányait a Szegedi Tudományegyetemen.

Az SZTE stratégiai kapcsolatot épít ki a K+F+I terület ipari szereplőivel, a szegedi lézerközponttal, az ELI-ALPS-szal. Tagja a EUGLOH (European University Alliance for Global Health) projektnek, részt vesz az Európai Egyetemi Szövetség ben és az SGroup Nemzetközi Egyetemi Hálózatban.

## Az egyetem számokban

A 2018–19-es tanévre vonatkozóan:

* 344 egyetemi épület,
* 962 oktatási helyiség,
* 3900 kollégiumi férőhely.
* 40 benyújtott és megadott szabadalom, 17 know-how
* 100-nál több aktív ipari partner,
* 22 000 egyetemi és főiskolai *hallgató* (53% alapképzés, 27% osztatlan képzés, 10% mesterképzés)
* 4000 külföldi diák,
* 68 *egyetemi szak,*
* 66 *főiskolai szak,*
* 60 teljes idejű nemzetközi képzés,
* 27 *szakirányú továbbképzés,* ill. *kiegészítő képzés* [össz.hallgatói létszám 3%-a,
* 8 *akkreditált iskolarendszerű felsőfokú szakképzés* [össz.hallgatói létszám 3%-a,
* 19 *doktori iskola* [össz.hallgatói létszám 4%-a]*,*
* 115 PhD program,
* 16 MTA által támogatott, 25 további kutatócsoport.
* 8000 munkavállaló, ebből
* 2200 fő *oktató,* kutató, akik közül
	+ 14 *akadémikus,*
	+ 114 *akadémiai doktor* és
	+ 745 *PhD* fokozattal rendelkezik,
* 12 *kar.*
* Klinikai ellátás:
	+ 2,5 milliós járóbeteg-forgalom,
	+ 80 000 fekvőbeteg,
	+ 1800 betegágy,
	+ 12 millió beavatkozás évente.

## Egységek, karok, szakok

### Állam- és Jogtudományi Kar

*Bővebben: SZTE Állam- és Jogtudományi Kar*
### Bartók Béla Művészeti Kar

*Bővebben: SZTE Bartók Béla Művészeti Kar*
### Bölcsészet- és Társadalomtudományi Kar

*Bővebben: SZTE Bölcsészet- és Társadalomtudományi Kar*
### Egészségtudományi és Szociális Képzési Kar

*Bővebben: SZTE Egészségtudományi és Szociális Képzési Kar*
### Gyógyszerésztudományi Kar

*Bővebben: SZTE Gyógyszerésztudományi Kar*
### Juhász Gyula Pedagógusképző Kar

*Bővebben: SZTE Juhász Gyula Pedagógusképző Kar*
### Szent-Györgyi Albert Orvostudományi Kar

*Bővebben: SZTE Szent-Györgyi Albert Orvostudományi Kar*
### Természettudományi és Informatikai Kar

*Bővebben: SZTE Természettudományi és Informatikai Kar*
## Szegedi Tudományegyetem Klebelsberg Kuno Könyvtára

*Bővebben: Szegedi Tudományegyetem Klebelsberg Kuno Könyvtára*
## Publikációk – *Acta Universitatis Szegediensis*

 Fájl:Szeged-somogyi.jpg
* *Acta Biologica Szegediensis* online elérhető számok: 1928–1999, 2000-
* *Acta Climatologica Et Chorologica* online elérhető számok: 1959–1999
* *Acta Cybernetica* online elérhető számok: 1969-
* *Acta Juridica et Politica* online elérhető számok: 1956-
* *Acta Scientiarum Mathematicarum* online elérhető számok: 1941-
* *Analysis Mathematica*
* *Electronic Journal of Qualitative Theory of Differential Equations*
* *Tiscia an Ecological Journal* online elérhető számok: 1965-
* Acta Historica online elérhető számok: 1957-
* *ACTA Mineralogica-Petrographica* online elérhető számok: 1943-

## A Szegedi Tudományegyetemhez köthető személyek

Az egyetem 42 professzorral nyitotta meg kapuit. Az utolsó néhány év kivételével első fél évszázadát Kolozsvárott működő intézménynek összesen 160 professzora volt. Néhányan a jelesebbek közül:

 Fájl:Hungary szeged university 2.jpg

Bár az egyetem fejlődését a nehéz gazdasági körülmények sok tekintetben hátráltatták, mégis kétségtelen az egyetem működésének számos pozitív eredménye. Ebben különösen azoknak a kiemelkedő tudományos munkásságot kifejtett professzoroknak volt nagy szerepük, akik ebben az időben az egyetemen működtek.

 Fájl:Szeged JTK SF 012.jpg
 Fájl:Szeged, Szent-Györgyi Albert-mellszobor.jpg
Ilyenek voltak a **Jogtudományi Kar**on

 Polner Ödön | közjog

az **Orvostudományi Kar**on

a **Bölcsésztudományi Kar**on

 Fájl:Szeged-matematikus2.jpg
a **Természettudományi Kar**on

 Fájl:Szeged-matematikus1.jpg
Az eredmények elérésében számos professzornak volt kiemelkedő érdeme. Ilyenek voltak:

Sablon:Oszlop-start
Sablon:Oszlop-2

* Banner János
* Bartucz Lajos
* Bálint Sándor
* Becsei József
* Bruckner Győző
* Csatári Bálint
* Csetri Lajos
* Fodor Géza
* Fröhlich Pál
* Gerecs Árpád
* Greguss Pál
* Kalmár László
* Kiss Árpád
* Koch Sándor
* Kolosváry Gábor
* Koltay-Kastner Jenő

Sablon:Oszlop-2

* Kovács István
* Martonyi János
* Mészöly Gedeon
* Rédei László
* Szauder József
* Szőkefalvi Nagy Gyula
* Szőkefalvi-Nagy Béla
* Trencsényi-Waldapfel Imre
* Wittman Tibor
* Zolnai Béla

Sablon:Oszlop-vége

 Fájl:Szeged-bayzoltan.jpg
### További személyek

* Anderle Ádám (1943–2016) történész
* Anderléné Sajti Enikő (1944–) történész
* Bajmócy Péter (1973–) geográfus
* Bartók Mihály (1933–) vegyész, dékán
* Barczi Erzsébet (1960–2012), az SZTE Eötvös Loránd Kollégium tanára
* Bay Zoltán Lajos (1900–1992) fizikus
* Berta Árpád (1951–2008) nyelvész, turkológus
* Bibó István (1911–1979) politikus
* Bor Zsolt (1949–) fizikus
* Bónis György (1914–1985) jogtörténész
* Buza László (1885–1969) nemzetközi jogász
* Csernus Sándor (1950–) történész, dékán
* Csordás László (1963–) geográfus
* Czutor Zoltán (1969–) énekes, zenész (zenekarok: Nyers, Belmondo)
* Csörgő Sándor (1947–2008) matematikus
* Fábián Tamás (1958–2012) geográfus, merénylet áldozata lett Etiópiában
* Fodor Gábor (1915–2000) kémikus
* Gábor Miklós (1918–2018) farmakológus
* Gönczi Pál ( – ) gazdasági igazgató
* Janics Natasa (1982–) olimpiai bajnok kajakos
* Jancsó Miklós (1903–1966) farmakológus
* Joób Márton (1982–) világbajnok kenus
* József Attila (1905–1937) költő
* Juhász Gyula (1883–1937) költő
* Karikó Katalin (1955–) mikrobiológus
* Kemény Lajos (1959–) orvos, dermatológus professzor, az SZTE rektorhelyettese
* Kerese István (1911–1981) biokémikus, gyógyszerész, fehérjeanalitikus
* Kiss Tímea (1971–) geográfus, geomorfológus
* Klemm Antal (1883–1963) nyelvész, finnugrista
* Környey István (1901–1988) orvos, ideggyógyász
* Kovács Zoltán (1960–) geográfus
* Kristó Gyula (1939–2004) történész, medievista
* Laky Dezső (1887–1962) statisztikus, gazdaságpolitikus, az MTA tagja
* Makk Ferenc (1940) történész, medievista
* ifj. Martonyi János (1944–) jogász, politikus (nemzetközi magánjog és nemzetközi gazdasági kapcsolatok joga)
* Nagy Károly (1932–2001) jogász
* Osztás Anett (1977–) régész
* Pál-Molnár Elemér (1964–) geológus
* Pólay Elemér (1915–1988) jogász (római jog)
* Purjesz Béla ( – ) orvos, rektor
* Radnóti Miklós (1909–1944) költő
* Radó Tibor (1895–1965) matematikus
* Róna-Tas András (1931–) nyelvész, turkológus
* Rosztóczy András (1967–) kutató orvos, gasztroenterológus
* Rosztóczy István (1942–1993) kutató orvos, mikrobiológus
* Schneller Károly (1893–1953) jogász, statisztikus, dékán
* Schultheisz Emil (1899–1983) jogász
* Straub F. Brunó (1914–1996) biokémikus
* Sümegi Pál (1960-) geológus
* Szabad Gábor (1973–2012) bőrgyógyász, merénylet áldozata lett Etiópiában
* Szabó József (1909–1992) alkotmányjogász
* Szerb Antal (1901–1945), író
* Szondi Ildikó (Hekáné) (1955–) társadalomstatisztikus, önkormányzati képviselő
* Tokaji Géza (1926–1996) büntetőjogász
* Toró Tibor (1931–2010) fizikus
* Tömörkény István (1866–1917) író
* Vajda Attila (1983–) olimpiai bajnok kenus
* Varró Vince (1921–) belgyógyász

## Híres hallgatói

* Karikó Katalin: kutatóbiológus, biokémikus, a szintetikus mRNS alapú vakcinák technológiájának szabadalmaztatója.
* Kiss Tamás: molekuláris biológia, ő fedezte fel az mRNS módosításának mechanizmusát a sejtekben.
* Polyák Kornélia: rákkutató, a SZOTE hallgatója volt 1985 és 1991 között. 2022-ben választották meg a NAS (National Academy of Sciences) tagjává.

## Képgaléria

Szeged-dom-ter.jpgDóm tér és a Pantheon, az U alakú épülettel körülölelt tér 12 000 m² területűHungary szeged university 1.jpgAz egyetemépület déli homlokzatán látható a középkori egyetemek jelképe a zenélő óra, Csuri Ferenc szegedi órásmester műve (1935)Hungary szeged university 3.jpgA falakon látható domborműveket Ohmann Béla készítetteHungary szeged domter.jpgDóm tér madártávlatbólSzeged-ferencjozsef.jpgFerenc József, az egyetem alapítója a PantheonbanJatik1.jpgA József Attila Tanulmányi és Információs Központ elölről (SZTE, Szeged)József Attila Tanulmányi és Információs Központ.jpgA József Attila Tanulmányi és Információs Központ átriumaJatik3.jpgA József Attila Tanulmányi és Információs Központ a BTK felőlKarikó Katalin.jpgKarikó Katalin 2021-ben, alma materébe látogatott
## Jegyzetek

1. ↑ 146/2007. számú Szenátusi határozat. Retrieved on szeptember 7, 2021.
2. ↑ SZTE Szent-Györgyi Albert Emlékoldal. Retrieved on szeptember 7, 2021.
3. ↑ Virtuális kiállítás Karikó Katalin, a Szegedi Tudományegyetem egykori kiváló hallgatója tiszteletére. Retrieved on szeptember 7, 2021.
4. ↑ Itt a magyar felsőoktatási intézmények rangsora
5. ↑ Sablon:Cite book
6. ↑ 146/2007. számú Szenátusi határozat. Retrieved on szeptember 7, 2021.
7. ↑ HVG 2007. november 3.
8. ↑ Sablon:Cite book
9. ↑ 1872. évi XIX. törvénycikk a kolozsvári magyar királyi tudományegyetem felállításáról és ideiglenes szervezéséről. Archived from the original on december 26, 2012. Retrieved on június 26, 2007.
10. ↑ Sablon:Cite book
11. ↑ Magyar László - Klamár Gyula: Szeged, a szabadtéri játékok fővárosa - Délmagyarország kiadása, 1938
12. ↑ Sablon:Cite book
13. ↑ Sablon:Cite journal
14. ↑ SZTE, Szenátusi határozatok SZ-06\_2021.01.18. SZ\_2020\_2021 , 18 január 2021.. Retrieved on szeptember 7, 2021.**Parancsfájl-hiba: nincs „Unsubst” modul.**
15. ↑ Lásd: Kolozsvári Magyar Királyi Ferenc József Tudományegyetem és egyetemi almanach és tanrend: Fájl:Kolozsvári egyetem tanrendje 1888-89.JPG
16. ↑ Lásd A Magyar Királyi Ferenc József Tudományegyetem tanrendje, 1940/41–1944/45. Kolozsvár, A M. Kir. Ferenc József Tudományegyetem kiadása, 1940–1944.
17. ↑ Felvételi adatok a felvi.hu-n. Retrieved on szeptember 7, 2021.
18. ↑ ShanghaiRanking-Univiersities. *www.shanghairanking.com*. Retrieved on február 5, 2023.
19. ↑ CWUR | Center for World University Rankings (en). *cwur.org*. Retrieved on február 5, 2023.
20. ↑ University of Szeged Ranking | CWUR 2014. *cwur.org*. Retrieved on február 5, 2023.
21. ↑ University of Szeged Ranking | CWUR 2015. *cwur.org*. Retrieved on február 5, 2023.
22. ↑ University of Szeged Ranking | CWUR 2016. *cwur.org*. Retrieved on február 5, 2023.
23. ↑ University of Szeged Ranking | CWUR 2017. *cwur.org*. Retrieved on február 5, 2023.
24. ↑ University of Szeged Ranking | CWUR World University Rankings 2018-2019. *cwur.org*. Retrieved on február 5, 2023.
25. ↑ University of Szeged Ranking 2019-2020 - Center for World University Rankings (CWUR). *cwur.org*. Retrieved on február 5, 2023.
26. ↑ University of Szeged Ranking 2020-21 - Center for World University Rankings (CWUR). *cwur.org*. Retrieved on február 5, 2023.
27. ↑ University of Szeged Ranking | 2021-2022 | CWUR. *cwur.org*. Retrieved on február 5, 2023.
28. ↑ University of Szeged Ranking 2022-2023 | CWUR. *cwur.org*. Retrieved on február 5, 2023.
29. ↑ Zrt, HVG Kiadó (2018-11-22). Itt a HVG 2019-es felsőoktatási rangsora: ismét az ELTE áll az élen (hu). *eduline.hu*. Retrieved on február 11, 2023.
30. ↑ Zrt, HVG Kiadó (2019-11-22). Itt a HVG 2020-as felsőoktatási toplistája: ezek a legjobb hazai egyetemek, főiskolák (hu). *eduline.hu*. Retrieved on február 11, 2023.
31. ↑ Zrt, HVG Kiadó (2021-11-18). Idén is az ELTE vezeti a HVG felsőoktatási rangsorát, a felvételizők fele budapesti egyetemet választ (hu). *eduline.hu*. Retrieved on február 11, 2023.
32. ↑ Zrt, HVG Kiadó (2022-11-24). Itt a friss HVG-rangsor: ez az ország tíz legjobb egyeteme (hu). *eduline.hu*. Retrieved on február 7, 2023.
33. ↑ University of Szeged (en). *Top Universities*. Retrieved on február 4, 2023.
34. ↑ University of Szeged (en). *Times Higher Education (THE)* (2021-11-30). Retrieved on február 4, 2023.
35. ↑ 2022 NAS Election. *www.nasonline.org*. Retrieved on június 29, 2022.

### Egyetemi lapok

* A Szegedi Tudományegyetem honlapja
* Az SZTE Klebelsberg Könyvtár honlapja

### Ranglisták

* Academic Ranking of World Universities *(A világ egyetemeinek rangsorolása a Shanghai Jiao Tong Egyetem szerint)*

## További információk

* Évfordulós Emlékcsarnok
* Professzori Arcképcsarnok (Állam- és Jogtudományi Kar)
* Dugonics téri központi épület régi képeken: [1] [2]
* Gaal György: Egyetem a Farkas utcában *(A kolozsvári Ferenc József Tudományegyetem előzményei, korszakai és vonzatai)*
* Interaktív egyetemtörténet
* [3]

### Egyéb

* Szegedi Tudományegyetem.lap.hu – linkgyűjtemény

## Források

* A szegedi tudományegyetem múltja és jelene = Past and present of Szeged university: 1921–1998 / [kiad. Mészáros Rezső; szerk. Szentirmai László, Ráczné Mojzes Katalin ; lezárva: 1998. július 1.] Szeged: Officina Ny., 1999. 517 p. [12] t.: ill.
* Devich Andor: A szegedi Tudományegyetem története. 1. 1921–1944. Közrem. Aszalós Károly. Szeged: JATE Kiadó, 1986. 276 p.
* Felsőoktatási felvételi tájékoztató, Felvi könyvek, 2010, Sablon:ISSN

## Kapcsolódó szócikkek

* Magyarországi egyetemek listája

Sablon:Magyarországi egyetemek listája
Sablon:Nemzetközi katalógusok